जम्मू-कश्मीर के नए राज्यपाल को लेकर जारी अटकलों पर अब विराम लग चुका है क्योंकि केंद्र सरकार ने एन.एन वोहरा के कार्यकाल को आगे बढ़ाने का फैसला लिया है। 28 जून से शुरू हो रहे अमरनाथ यात्रा के समाप्त होने तक के लिए एन.एन वोहरा के कार्यकाल को आगे बढाए जाने का फैसला लिया गया है क्योंकि अगर अभी राज्यपाल को बदला गया तो इससे आगामी अमरनाथ यात्रा प्रभावित होगा। राज्यपाल के पद को लेकर अब भी सस्पेंस बरकरार है वहीं राज्यपाल के सलाहकारों की नियुक्ति स्पष्ट हो गयी है। आने वाले दिनों में आतंकवादियों के गुटों पर मजबूत पकड़ बनाने की कोशिशें तेज हो गयीं है और शायद यही वजह है कि बीजेपी ने गठबंधन से अपना समर्थन वापस लिया है ताकि आतंकियों को सही सबक सिखाया जा सके। घाटी में हाल ही में हुई नियुक्तियों के बाद से अब अलगाववादियों और जिहादी तत्वों का सफाया शुरू हो जायेगा। सुपरकॉप के विजय कुमार को जम्मू-कश्मीर के राज्यपाल का सलाहकार नियुक्त किया गया है। के विजय कुमार स्पेशल टास्क फोर्स (एसटीएफ) के चीफ थे जिन्होंने ऑपरेशन कोकून’ में वीरप्पन को मार गिराया था।